GiliGold/VAD_KnessetCorpus huggingface dataset:
מגלי והבה: אותה ממשלה קיבלה החלטה לחבר בתים בישובים האלה כתוצאה מהשריפה, חלק גדול מהבתים עדיין – אני מדבר על קרוב לאלף בתים בשני הישובים, וזה לאחר דיון שקיימנו בוועדה לביקורת המדינה – לא מחוברים לחשמל ואין להם חשמל אלא חשמל פיראטי.
מגלי והבה: התוצאה היא שהאסון הבא או השריפה הבאה בפתח.
משה גפני: מר בן עטר, אתה מכיר את מה שאומר חבר הכנסת מגלי והבה?
אושיק בן עטר: אתה אומר שחלק מהבתים במועצות לא מחוברים לחשמל?
מגלי והבה: זה בנפשנו.
מגלי והבה: זה בעוספייה, גם בדלית אל כרמל וגם במקומות בהם הייתה השריפה.
גאלב מג'אדלה: היה דיון על זה בוועדה לביקורת המדינה.
מגלי והבה: היה דיון גם בוועדת הכלכלה.
משה גפני: למה אין חיבור לחשמל?
משה גפני: לא ידעתי על כך.
גאלב מג'אדלה: טופס 4.
מגלי והבה: יש שכונות לא מורשות.
משה גפני: זה לא בגלל השריפה.
משה גפני: אתה מדבר על הסעיף השלישי עליו דיברנו.
מגלי והבה: חוסר תכנון לשכונות האלה וכתוצאה מכך אנחנו יכולים למצוא את עצמנו מחר בעוד סיטואציה כזאת ואז כאילו טיפלנו בנזקי השריפה אבל בבעיה היסודית של תשתיות לא טיפלנו כלל.
משה גפני: אתה מתייחס לדברי חז"ל שאחרי השריפה מתעשרים.
מגלי והבה: גם.
משה גפני: על המקרה הזה לא שמעתי.
מגלי והבה: מרכז המחקר הכין לנו דוח.
מגלי והבה: הסכומים האלה עליהם אנחנו מדברים הם גלובליים ולא מטפלים באותן סוגיות שאתה קראת להן סעיף שלוש אבל הן העיקר היום כאשר אותה אוכלוסייה לא חזרה לשגרה לא בתשתיות, לא בכבישים, לא בכיבוי השריפות.
מגלי והבה: אני הייתי שמח אם היה אומר לי יושב ראש מועצת חוף הכרמל שיש לו בכל ישוב כבאית ואנחנו כבר מוכנים.
מגלי והבה: אני לא יודע למה מחכים.
מגלי והבה: מישהו קיבל ביטוח שלא תהיינה יותר שריפות?
משה גפני: מסכים אתך לגמרי.
משה גפני: מר בן עטר, אתה יכול להגיד אומדן של הממשלה כמה יעלה הפיצוי של נפגעי השריפה?
משה גפני: בסך הכול הכללי.
משה גפני: יש לכם אומדן?
אושיק בן עטר: קשה לתת כי אנחנו צריכים לברר.
משה גפני: נתון לא מחייב.
משה גפני: על איזה סדר גודל אנחנו מדברים?
אושיק בן עטר: באמת לא מחייב.
משה גפני: באמת לא מחייב ואני אומר לפרוטוקול.
משה גפני: הסכום שתגיד הוא לא מחייב.
משה גפני: על איזה סדרי גודל מדברים?
אושיק בן עטר: מספר מיליוני שקלים.
אושיק בן עטר: זה תלוי אם זה כולל בית אורן.
אושיק בן עטר: אתה מדבר גם על התשתיות ועל הכול?
אושיק בן עטר: זה יכול להגיע לסביבות של כ-100 מיליון שקלים.
כרמל סלע: חוף הכרמל, 121 מיליון שקלים, אבל נכון, יש כאן מצ'ינג עם הביטוח.
כרמל סלע: אני חושב שהערכה כוללת תגיע ליותר מזה, ל-180 מיליון שקלים.
משה גפני: אבל מה שחברות הביטוח משפות, המדינה לא צריכה להוציא.
משה גפני: אני שואל כמה יעלו נזקי השריפה למדינה.
אושיק בן עטר: אני לא רוצה לתת תשובה לא אחראית.
אושיק בן עטר: אני מהחשב הכללי.
חיים אורון: אתה שואל אם יהיה קיצוץ פלט.
משה גפני: לגבי שיקום היער, אתם מתכוונים לעשות?
אושיק בן עטר: למיטב ידיעתי, כן, אבל אני גם לא בקיא בזה.
משה גפני: אתה תוכל לחזור עם תשובות?
אושיק בן עטר: אני אבקש שיגיע לכאן נציג אגף התקציבים.
דוד לזרוס: אני מקרן הקיימת.
דוד לזרוס: היו דיונים בינינו לבין המשרד להגנת הסביבה והגענו לסיכום.
דוד לזרוס: לפי זה הדברים המיידיים שקרן קיימת צריכה לעשות זה קווי חיץ סביב הישובים, שיפורי הדרכים, התקנת צנרת מים הידראטיים ואמצעי תצפית וגילוי.
דוד לזרוס: זה 11.5 מיליון שקלים כפי שמומלץ על ידי המשרד להגנת הסביבה ואנחנו מחכים לאור ירוק.
גאלב מג'אדלה: מי מממן את זה?
גאלב מג'אדלה: קרן הקיימת מממנת את זה?
דוד לזרוס: לא.
מגלי והבה: הישובים.
דוד לזרוס: זה מחוץ לישובים.
דוד לזרוס: הדרישה שלנו היא שהמשרד להגנת הסביבה יממן את זה.
גאלב מג'אדלה: איכות הסביבה?
גאלב מג'אדלה: זה כל התקציב שלו.
דוד לזרוס: יכול להיות.
גאלב מג'אדלה: קרן קיימת ענייה?
גאלב מג'אדלה: למה אתם לא יכולים לממן את זה?
משה גפני: המדינה יכולה לעשות הסכם עם קרן קיימת, כן או לא, אני לא יודע.
משה גפני: משרד החקלאות, משפט.
גאלב מג'אדלה: קרן קיימת יכולה להשקיע את זה.
צביקה כהן: יש ועדה שבודקת את הדברים.
צביקה כהן: למשרד החקלאות יש הערכה מאוד ברורה של שבעה מיליון שקלים נזקים לחקלאים שנשרפו להם המטעים.
משה גפני: החקלאים מקבלים את הפיצוי?
כרמל סלע: זאת נקודה מאוד חשובה.
כרמל סלע: יש עדיין עיכוב בנושא הזה כי יש כאן איזה ויכוח בין משרד האוצר לבין משרד הפנים שאני לא בדיוק מכיר אותו.
משה גפני: מר בן עטר.
אושיק בן עטר: אני לא מכיר.
משה גפני: אתה מדבר על נזקים לחקלאים בסביבות שבעה מיליון שקלים?
משה גפני: למה לא משלמים להם?
צביקה כהן: אנחנו ממתינים לוועדת המנכ"לים שאמורה להחליט.
משה גפני: מתי ועדת המנכ"לים צריכה להחליט?
צביקה כהן: אני לא יודע.
צביקה כהן: כל השומה מוכנה וכל הנהלים מוכנים.
צביקה כהן: מדובר בסכום של עד שבעה מיליון שקלים, אבל יכול להיות שהוא יהיה פחות כי יש ביטוח.
משה גפני: אתה תעדכן אותנו אם זה לא מתקדם?
צביקה כהן: נכון להיום זה לא מתקדם.
משה גפני: למה לא מחליטים?
משה גפני: המנכ"לים עסוקים?
סלמן אבו רוקון: אני נציג רשות הטבע והגנים.
סלמן אבו רוקון: כל השטח שנשרף בשריפה הזאת הוא בתחום גן לאומי כרמל.
סלמן אבו רוקון: מתוך השטח הזה היו חמישה חניונים של נופש פעיל בחיק הטבע של הרשות שנשרפו כליל.
סלמן אבו רוקון: הרשות פועלת כדי להחזיר את החיים לחניונים האלה ואנחנו גם ברשימת הממתינים לקבל סיוע, כולל חי בר כרמל שנפגע, התשתית נפגעה אבל לא החיות.
משה גפני: מר בן עטר, אני מצטער שאתה הנציג הבכיר של הממשלה כאן אבל אני רוצה ממך תשובות לגבי השאלות שעלו כאן.
משה גפני: אני מבקש שתבדוק גם את מה שהעלה צביקה החקלאות.
משה גפני: אני רוצה לדעת למה זה מתעכב.
משה גפני: אני רוצה לדעת תשובות לגבי עוספייה ודלית אל כרמל.
משה גפני: אני רוצה תשובות.
אושיק בן עטר: דן יכול לתת לך תשובות במקום, לפחות על חלק מהשאלות.
דן להב: לדעתי על כולן.
דן להב: לגבי דלית אל כרמל ועוספייה, כמו שאמר ואג'יה כיוף בכנות, הבעיות הן לא בעיות שהתחילו אתמול.
דן להב: יחד עם זאת, במסגרת הטיפול בשריפה הקצינו ולכל הנושאים שהוא העלה ניתן מענה.
דן להב: במסגרת הזאת הקצינו קרוב לעשרים מיליון שקלים לטובת עוספייה, קרוב ל-17 מיליון שקלים לטובת דלית אל כרמל.
דן להב: זה בנוסף לכסף שהתקבל עכשיו למועדון.
עלמי נאטור: לעשות ביוב בין טבריה לחוף כרמל, זה טיפול בדליה?
משה גפני: אדוני סגן ראש המועצה, אתה לא יכול עכשיו להתייחס.
דן להב: זה בנוסף לסכומים שהועברו אליהם גם עכשיו במסגרת התוכנית החדשה לחיזוק המגזר הדרוזי והצ'רקסי ולתוכנית קודמת שגם מופעלת בעניין הזה שהיא חיזוק של המקום.
משה גפני: אנחנו נעקוב אחרי העניין הזה.
עלמי נאטור: לא, זה לא נכון.
עלמי נאטור: זה לא מדויק מה שהוא אומר.
משה גפני: מה לא נכון?
עלמי נאטור: מתוך ה-16 מיליון שקלים, 10 מיליון שקלים זה לעשות קו ביוב בין דליה לחוף כרמל.
עלמי נאטור: עוד שישה מיליון שקלים לאיכות הסביבה.
עלמי נאטור: זה מה שקיבלנו.
עלמי נאטור: איפה התשתיות?
עלמי נאטור: איפה השכונות?
משה גפני: מה זה ה-16.4 מיליון שקלים?
דן להב: 16.4 מיליון שקלים מורכב ממרכיבים שונים שלא את כולם אני זוכר.
דן להב: בחלקם, יש שם חלק שבאמת מדבר על קו ביוב שהוא נמוך מעשרה מיליון שקלים.
דן להב: יש שם כסף לנושא של האשפה.
עלמי נאטור: זה הכסף.
עלמי נאטור: נגמר הכסף.
גאלב מג'אדלה: אדוני היושב ראש, יש לי תחושה לא טובה שכל אחד רוצה לתפוס עלינו טרמפ מהצד שלו וגם לעשות איזה קילומטרג' על גבנו כוועדת כספים.
גאלב מג'אדלה: אנחנו מבקשים שתביאו לנו את הנתונים באופן מדויק.
משה גפני: איך אתה יודע להגיד את מה שאני רוצה להגיד?
מגלי והבה: היושב ראש, ה-16.4 מיליון שקלים, הוא מצטט אותם בלי להבין.
מגלי והבה: אנשים סתם זורקים מספרים ולא יודעים.
מגלי והבה: סגן ראש העיר מציג את זה וגם מרכז המחקר של הכנסת מציג את זה שזה תשעה מיליון להקמת קו ביוב מאסף הכרמל ועוד כשישה מיליון שקלים לפעולות בתחום הגנת הסביבה.
מגלי והבה: איפה הישוב?
מגלי והבה: איפה התשתיות?
מגלי והבה: נמאס לשמוע סתם דברים.
משה גפני: אני יכול לייעץ לכם משהו?
משה גפני: חבר הכנסת מגלי והבה וחבר הכנסת ראלב מג'אדלה, אני רוצה להציע משהו.
משה גפני: גם אני מייצג מיעוט במדינה.
מגלי והבה: תמיד היית.
משה גפני: כן, אני תמיד אייצג מיעוט.
משה גפני: אם החרדים יהיו רוב, אני אלך לייצג מישהו אחר.
משה גפני: אני אוהב לייצג מיעוט.
משה גפני: משרדי הממשלה, כשמתקיפים אותם – ויש באמת הרבה מה להתקיף – הם הולכים הביתה.
משה גפני: בואו נהיה מסודרים.
משה גפני: למדתי את זה מהמשפטנים בבית המשפט ובאקדמיה שעושים את זה יפה ומסודר.
משה גפני: בואו נעשה את זה מסודר.
משה גפני: אמרת שהכל בסדר, הקצבתם 16.4 מיליון שקלים, בסדר.
משה גפני: אנחנו מבקשים נתונים.
משה גפני: תביאו לנו את הנתונים.
משה גפני: נעשה את זה בקור רוח, ננתח את העניין, נשב אנחנו ונראה על מה מדובר.
גאלב מג'אדלה: התפלגות הנתונים והמטרות.
משה גפני: בקור רוח.
משה גפני: לא להתעצבן.
משה גפני: בבקשה תעביר את הנתונים למנהל הוועדה.
משה גפני: אני מבקש פירוט מדויק.
דן להב: בסדר גמור.
משה גפני: אתם אנשים נחמדים.
משה גפני: נתונים מדויקים.
משה גפני: אנחנו נבדוק עם ראשי המועצות.
משה גפני: נעשה את זה מסודר, כמו בבית המשפט.
משה גפני: לא רק בבית המשפט אלא עושים את זה אנשים אחרים.
משה גפני: מר בן עטר, אני מבקש תשובות לשאלות.
משה גפני: תשובות מסודרות ונורמליות.
משה גפני: תשאל את הממונים עליך, כדי שלא נתעצבן.
משה גפני: קיבלתם היום תשבחות ובוא נישאר עם התשבחות.
משה גפני: אני רוצה לגבי שלושת הדברים.
משה גפני: הדבר הזה , משרד ראש הממשלה ייתן, לגבי הנושא השלישי, את הנתונים ואת הכול.
משה גפני: לגבי הנושא של ניר עציון כמשל, אם יש בעיות עם הנושא של הפיצויים, אני מבקש שנדע על כך.
משה גפני: אם לא, אני מעדיף שלא נדון על הנושא הזה ונגיד שהכל בסדר.
משה גפני: אני אשבח את הממשלה גם במליאת הכנסת.
משה גפני: על סדר היום תקנות התעבורה (תיקון מס'), התשע"א-2011 (אגרת טיפול בחידוש רישיון לפטורים מאגרת רישוי ואגרות רישוי סוחרים).
דפנה עין דור: אנחנו אחראים בין היתר על אגרות רישוי רישיון נהיגה לנהגים.
דפנה עין דור: החל מאוגוסט 2010 עשינו רפורמה כלשהי באגרות הרישוי וקבענו אגרות דיפרנציאליות במטרה לעודד אנשים לעבור לקבלת שירותים מקוונים ולא לבוא למשרדי הרישוי על דברים שאפשר לעשות אותם במקומות אחרים.
דפנה עין דור: במסגרת זאת עשינו כמה שינויים לפיהם קבענו תוספת של אגרה של 25 שקלים בגין שירות שניתן על ידי פקיד משרד הרישוי, שירות שניתן לעשות באמצעים אחרים, כאשר בין היתר ביטלנו אגרה שהיא אגרת הנפקת רישיון נהיגה, הנפקה ראשונית והנפקה חוזרת, שזאת עוד הייתה אגרה ישנה בגין כרטיס הפלסטיק שהיה בעבר.
דפנה עין דור: במקביל, לגבי דיפלומטים, נציגי או"ם, נציגים קונסולריים שהמדינות שלהם מעניקות פטור לנציגים של ישראל, קיים במסגרת אמנות בינלאומיות פטור מאגרת רישיון נהיגה.
דפנה עין דור: לגביהם בעבר, הם שילמו את האגרה הזאת של הנפקת הרישיון, רק את ה-21 שקלים וזה היה בגין הכרטיס כביכול כאשר מהאגרה הם היו פטורים.
דפנה עין דור: ברגע שביטלנו את האגרה הזאת, למעשה הם לא משלמים כל אגרה.
דפנה עין דור: כסף הוא לא הפרמטר הרלוונטי כי זה בטל בשישים אבל מה שחשוב לנו לדעת זה שהם קיבלו את הרישיון, שיש להם רישיון בתוקף, שהם משלמים משהו.
דפנה עין דור: לכן חשוב לנו לקבוע איזושהי אגרה.
דפנה עין דור: אנחנו מבקשים לקבוע את אותה אגרה של 21 שקלים שהם שילמו בעבר.
דפנה עין דור: הם לא מגיעים למשרד הרישוי וזה לא רלוונטי אליהם אלא זה פשוט נשלח אליהם בדואר.
דפנה עין דור: זה כדי לעגן את מה שהיה להם לפני כן.
דפנה עין דור: זה מדבר על דיפלומטים, על נציגים קונסולריים, נציגי או"ם ומי שיהיה פטור בעתיד וזאת כדי להימנע ממצב שהוא יהיה סכום אפס.
דפנה עין דור: מכיוון שאנחנו שולחים רישיונות נהיגה כחודש וחצי מראש, את הרישיונות לאפריל עיכבנו ועדיין לא שלחנו .
דפנה עין דור: אנחנו מבקשים תחילה באפריל לגבי הבקשה הזאת.
משה גפני: מה לגבי הנושא של רישיון סחר?
דפנה עין דור: זה הנושא הבא.
דפנה עין דור: משרד התחבורה נותן רישיון סחר לאנשים שעוסקים מחד בסחר ברכב, שאלה מגרשי מכירת מכוניות, עיסוק של קנייה ומכירה ברכב, ובנוסף מוסכים שצריכים להניע רכב ללא רישיון בתוקף לצורך בדיקתו, יצרנים שמייצרים רכב, ניסוי של רכב.
דפנה עין דור: אלה אנשים שצריכים למעשה להסיע את הרכב.
דפנה עין דור: היצרנים והמוסכים, השימוש היחיד שלהם בתו סחר הוא לקבלת שלט "במבחן", רכב במבחן, כאשר הוא נוסע בלי רישיון.
דפנה עין דור: סוחרי הרכב, זה מקרה אחר, יש להם תחום עיסוק נוסף של קנייה ומכירה של רכב וזה למעשה מקנה להם את הזכות להעביר בעלות ברכב ללא רישום יד נוספת.
דפנה עין דור: זה עיסוק לכל דבר ועניין.
דפנה עין דור: בעבר כולם שילמו את אותה אגרה של תו סחר למרות שהשירותים שלהם למעשה היו שונים.
דפנה עין דור: אנחנו מבקשים להפריד, לעשות אגרה לקבלת שלט "במבחן", שזה למוסכים ומי שרק צריך להניע את הרכב ממקום למקום.
דפנה עין דור: עד היום האגרה הייתה 1,344 שקלים ואנחנו מבקשים שהאגרה תהיה 1,200 שקלים.
דפנה עין דור: לגבי הסוחרים, למעשה מגרשי מכירת מכוניות, אנחנו לא מתעסקים אתם בשוטף.
דפנה עין דור: עד היום היינו מאשרים את הבקשות שלהם פעם בשנה.
דפנה עין דור: גם בהתאם לבקשתם אנחנו שינינו ואנחנו רוצים לעשות את זה לשלוש שנים.
דפנה עין דור: פעם בשלוש שנים.
דפנה עין דור: אנחנו ניתן להם את הרישיון מבחינתנו פעם בשלוש שנים.
דפנה עין דור: מבחינתם, זה נותן להם אופק לעיסוק שלהם כי בכל זאת הם מקימים איזשהו עסק והם צריכים לדעת כמה זמן מובטח לעיסוק.
דפנה עין דור: אנחנו רוצים לשנות רק לגבי סוחרי רכב לקנייה ומכירה, שזה יהיה לשלוש שנים.
משה גפני: ממתי אתם רוצים את זה?
דפנה עין דור: כאן הבעיה.
דפנה עין דור: זה אושר לנו בוועדת האגרות עוד באוגוסט, אבל בגלל בעיות טכניות במשרד התחבורה בפועל זה יושם החל מה-1 בינואר.
דפנה עין דור: האגרות האלה מתחדשות פעם בשנה ב-1 בינואר.
פניה קירשנבאום: בינואר זה כבר גביתם?
דפנה עין דור: זה יושם בפועל.
משה גפני: אתם באים כדי שנאשר לכם את זה?
שגית אפיק: אנחנו נעשה הסדר מדורג.
משה גפני: למה עשיתם את זה?
דפנה עין דור: זה נעשה בשוגג.
דפנה עין דור: הגורם שעשה את זה לא ידע שזה לא אושר.
דפנה עין דור: הם הניחו שלאור פרק הזמן שחלף כנראה זה כבר אושר על ידי ועדת הכספים.
חיים אורון: עבירה מינהלית בשוגג, אתמול היה קנס של 160 אלף שקלים.
פניה קירשנבאום: 150 אלף שקלים.
דפנה עין דור: אפילו משרד המשפטים הבין את זה.
דפנה עין דור: באמת היינו עסוקים עם העניין הזה.
משה גפני: למה לאחרונה אנחנו נתקלים כל הזמן בתקלות במשרדי הממשלה?
משה גפני: אתה שם לב שלאחרונה יש תקלות עם זה?
חיים אורון: יש בעיה עם הממשלה.
פניה קירשנבאום: גם אני עוד מעט אתחיל לחשוב כמוכם.
משה גפני: זאת באמת תקלה אבל זה לא המקרה היחיד.
משה גפני: זה קורה גם במשרדים אחרים.
משה גפני: מה אתם הולכים לעשות עם התקלה?
דפנה עין דור: אחרי דיונים ארוכים מול משרד המשפטים שיש לו קושי רב לאשר רטרואקטיבית, לגבי ה-1,200 שקלים, במקום 1,344 שקלים ---
גאלב מג'אדלה: סליחה, גברתי, לא הבנתי לגבי סוחרי הרכב.
דפנה עין דור: הם יקבלו לשלוש שנים אגרה מופחתת בסך 4,000 שקלים במקום 1,344 שקלים כפול שלוש.
פניה קירשנבאום: זה נשאר אותו סכום אלא שאת גובה אותו מהם פעם בשלוש שנים.
דפנה עין דור: לא, נתנו איזושהי הנחה בגין תשלום מראש.
גאלב מג'אדלה: מה זאת האגרה הזאת?
משה גפני: 4,000 שקלים, זאת לא הנחה.
פניה קירשנבאום: נתנו להם הנחה בגובה של 200 שקלים.
משה גפני: בוודאי זאת לא הפחתה.
משה גפני: אני מעדיף לשלם אחת לשנה.
משה גפני: אני אשלם פחות.
פניה קירשנבאום: 4,000 שקלים, זה 1,333 שקלים.
פניה קירשנבאום: נתת להם שבעה שקלים לשנה הנחה.
גאלב מג'אדלה: לא הבנתי על מה הרישיון הזה.
משה גפני: מה אתם עושים עם התקלה?
קטי מורלי: בעצם נעשתה רפורמה שלמה ואנחנו תיקנו עיוות של שנים שכולם מברכים עליו.
קטי מורלי: הסוחרים מברכים על כך שזה לשלוש שנים.
קטי מורלי: הם ביקשו והם התחננו שכך יהיה ואנחנו תיקנו.
קטי מורלי: הייתה תקלה.
קטי מורלי: היום כולם שמחים והם שילמו ואין שום בעיה.
קטי מורלי: יחד עם ארגון המוסכים ועם ארגון סחר רכב, כולם שלמים עם זה.
קטי מורלי: עשינו טעות אבל כולם מברכים על הטעות הזאת.
קטי מורלי: אין לנו איזושהי דרישה.
קטי מורלי: במקרה שתהיה איזושהי דרישה של מישהו שהוא לא יכול לשלם את הכול או שיש לו בעיה, יש לנו גם כלים לבוא לקראתו.
משה גפני: מה עושים עם התקלה?
דפנה עין דור: הפתרון של משרד המשפטים הוא לגבי ה-1,200 שקלים במקום 1,344 שקלים ואין להם בעיה.
משה גפני: בזה אין בעיה כי זה עדיין לא חל.
פניה קירשנבאום: זה חל.
דפנה עין דור: לגבי הסעיף השני של ה-4,000 שקלים, הם אומרים שאם יפנה אלינו מישהו שנדרש לשלם שלא כדין, הוא יוכל תוך שלושים ימים לקבל את כספו.
משה גפני: שלושים ימים, זה לא מספיק.
משה גפני: צריך יותר.
דפנה עין דור: כל מספר שתגידו.
שגית אפיק: בתוך כמה זמן את תחזירי את הכסף?
דפנה עין דור: אנחנו ניתן גם את הרישיון לתקופה של שנה במקום לשלוש שנים.
שגית אפיק: ברור.
קטי מורלי: לא יהיה אחד כזה.
משה גפני: אנחנו לא רוצים שיבקרו אותנו על כך שתקלה יצאה מתחת ידינו.
משה גפני: אני לא רואה כאן בעיה אבל זאת תקלה.
משה גפני: זאת תקלה שאסור שהיא תקרה כי לפעמים זה יכול לקרות בדברים שהם הרבה יותר גדולים.
משה גפני: זה מה שאמרה היועצת המשפטית, לתת פרק זמן מספיק.
משה גפני: את אומרת שלא יפנו – כולנו נשמח.
משה גפני: לתת תשעים ימים, אם מישהו מבקש להחזיר לו את הכסף בזמן סביר.
משה גפני: אני מקווה שזה לא יקרה, אבל לפחות נסגור את התקלה הזאת.
שגית אפיק: נקבע את זה בנוסח בהוראת מעבר.
קטי מורלי: הרישיונות הם מינואר למשך שלוש שנים עכשיו.
קטי מורלי: רובם כבר שילמו.
גאלב מג'אדלה: זה לשלוש שנים.
גאלב מג'אדלה: אז על איזה החזר מדבר היושב ראש?
קטי מורלי: אם מישהו מבקש להחזיר.
משה גפני: מישהו יגיד שהוא לא רוצה.
שגית אפיק: שהוא רוצה את ההסדר הישן.
משה גפני: ראלב, עד עכשיו זה לא חוקי כי הוועדה לא אישרה.
קטי מורלי: כולם כבר עובדים עם הרישיון.
דפנה עין דור: יש את איגוד לשכות המסחר שהם שותפים ומייצגים.
משה גפני: כן, קיבלנו את המכתב.
משה גפני: רבותיי, אנחנו מצביעים על תקנות התעבורה (תיקון מס'), התשע"א-2011 (אגרת טיפול בחידוש רישיון לפטורים מאגרת רישוי ואגרות רישוי סוחרים), בכפוף למה שאמרנו לגבי האנשים שירצו בתקופה הזאת לקבל החזר ואת זה נעשה בהוראת מעבר.
משה גפני: על סדר היום מס רכוש, הסדרי חבות וגבייה, מעקב.
זבולון אורלב: זה סעיף יותר קל?
משה גפני: זה מעקב.
משה גפני: בשבוע שעבר גם היה מעקב.
משה גפני: אנחנו שאלנו האם אפשר להסדיר את העניין של מתנה כמו ירושה.
משה גפני: מי בא להשיב?
משה גפני: לא להפריע.
משה גפני: מעניין אתכם רק הנושא של הדגים הלא כשרים?
משה גפני: יש כאן נושא של מס רכוש ואנשים נפגעים.
אביבה אטיאס: אתם בעצם מבקשים מאתנו לתת פרשנות אחרי שמונה שנים לתקנות שהקלו עם גביית חובות המס.
אביבה אטיאס: האמת היא שאנחנו לא יודעים איך אנחנו עושים את זה מבחינה משפטית.
אביבה אטיאס: אחרי שמונה שנים שהתקנות פג תוקפן, אנחנו נדרשים לתת להן פרשנות אחרת מהפרשנות שהבענו בבג"ץ, היועץ המשפטי תמך בעמדה הזאת ובג"ץ בסופו של אמר ללכת להסתדר עם רשות המסים.
אביבה אטיאס: אפרופו הפרשנות הזאת שהצגנו גם בבג"ץ, הוא לא אמר שהיא לא בסדר אלא הוא שלח את הנישום שהתדיין אתנו גם לגבי הפרשנות ואמר לו שילך להסתדר עם רשות המס.
זבולון אורלב: אדוני היושב ראש, סליחה על בורותי, מישהו יכול לומר שניים-שלושה משפטי מבוא על מה הדיון?
משה גפני: יש את הסיפור של מס רכוש.
משה גפני: היו דיונים בוועדת הכספים בקדנציות קודמות כדי לבטל את מס הרכוש.
משה גפני: נשארו לזה כמה שאריות.
גאלב מג'אדלה: בוטל מס הרכוש.
גאלב מג'אדלה: נשארו חובות עבר.
משה גפני: חובות עבר.
זבולון אורלב: חובות עבר של אנשים פרטיים?
משה גפני: של אנשים פרטיים.
זבולון אורלב: למס רכוש.
משה גפני: היה אז מבצע שהם עשו.
משה גפני: אנחנו לא כל כך מבינים את עמדת רשות המסים בעניין.
גאלב מג'אדלה: ארבעים אלף חייבים.
משה גפני: אם אדם ירש את אביו ואביו שילם מס רכוש במשך כל השנים ולא נשארו חובות, אפילו שזה עכשיו הגיע למישהו שהוא לא שילם אבל אביו שילם, בירושה, הוא פטור ממס רכוש.
משה גפני: אם אותו אדם לא נתן את זה לבן שלו או שלא היו לו בנים והוא נתן את זה מתנה למישהו אחר, צוואה בחיים או סתם מתנה, ושילם את חלק מהחובות של מס רכוש, ההוא צריך להתחיל מחדש.
משה גפני: שאלנו למה.
משה גפני: איפה כתוב בחוק?
משה גפני: למה הפרשנות אומרת על ירושה כן ועל מתנה לא?
משה גפני: הרי הוא שילם, וזה הרבה כסף ועל פי רוב מדובר באנשים מבוגרים או אנשים שאין להם כסף.
משה גפני: למה אני חושב שאין ל הם כסף?
משה גפני: כי היה מבצע של רשות המסים לפרק זמן קצר, מבצע מצוין, ולא היה להם כסף להשתתף אפילו במבצע הזה.
משה גפני: אז יש פרשנות.
זבולון אורלב: באיזה היקף של מספר אנשים מדובר?
זבולון אורלב: באיזה היקף כספי של החובות?
גאלב מג'אדלה: ארבעים אלף אזרחים.
זאב פורת: יש חובות בגובה של שמונה וחצי מיליארד שקלים בגין מס רכוש שלמעשה החל משנת 2000 בוטל.
זאב פורת: לא החובות אלא המשך הגבייה.
זאב פורת: בשנת 2001 החלטנו לתקן תקנה שתוקפה היה עד מאי 2003 לפיה כל אזרח ששילם עשרים שנים, לא ברציפות אפילו, מס רכוש, כולל את חובו בגין שנת 1999, שארית חובו תתבטל.
זאב פורת: על פי פרשנות של המחלקה המשפטית במס הכנסה דאז נקבע שגם יורש נכנס בנעלי המוריש לצורך ספירת עשרים השנים.
זאב פורת: כלומר, יכול להיות שהמוריש שילם 17 שנים והיורש שלוש שנים, ולא דרשנו מהיורש לשלם עשרים שנים כדי למחול על החוב.
זאב פורת: נשאלו השאלות מה דינם של מקבלי מתנות, האם הם נכנסים בגדרם של היורשים, כן או לא.
משה גפני: שאל חבר הכנסת אורלב מה ההיקף.
זאב פורת: ההיקף הוא יחסית זעום מאוד.
מגלי והבה: ארבעים אלף תושבים זה מספר זעום?
זאב פורת: לא.
זאב פורת: ארבעים אלף, אלה בעלי החובות שחובם, חוב הקרן, הוא שני מיליארד שקלים .
זאב פורת: זה לא שייך כרגע למוריש, ליורש, למקבל מתנה.
זאב פורת: אלה בעלי חובות ולא שייך אחד לשלישי.
משה גפני: על כמה מדובר?
זאב פורת: למיטב ידיעתנו הפניות שהיו אלינו והצלחנו לאתר, מדובר על חמישה-שישה מקרים שהיו.
זאב פורת: בינתיים הייתה פנייה של אדון מסוים שגם לא פנה במועד ועתר לבג"ץ.
זאב פורת: בג"ץ, ביולי 2010, המליץ למשוך את העתירה ולהגיע לידי הסדר תשלומים עם רשות המסים.
זאב פורת: לא היה מקרה אחד בתולדות מס רכוש שרשות המסים לא באה לקראת החייב.
זאב פורת: כלומר, גם במבצעים וגם לא במבצעים.
זאב פורת: ויתרנו על ריבית, על הצמדה, ואנחנו מדברים כאן על חובות קרן.
זאב פורת: מה שביקש חבר הכנסת גפני ממני זה לבחון את האפשרות להחיל את התקנות ולכן ביקשתי דחייה בדיון קיימנו ישיבה בהנהלת רשות המסים, כולל הפרקליטות, כדי לדון איך אפשר להתגבר על הבג"ץ שהיה, על עמדת היועץ המשפטי לממשלה, על כל הפרשנויות.
זאב פורת: לכן ביקשתי מהיועצים המשפטיים של מיסוי מקרקעין שיסבירו כאן ליושב הראש את הבעייתיות שקיימת בזה.
זאב פורת: לגבי פתרון ספציפי לאדם, אפשר לתת הרחבה, לתת פריסה רחבה יותר, לוותר על ריבית, לוותר על הצמדה.
מגלי והבה: למה אתם מתעקשים לקחת?
מגלי והבה: הרי כל השנים האלה היה לכם את המס הזה והגענו למסקנה שהוא מס לא טוב.
זאב פורת: נכון.
מגלי והבה: הוא מס אכזרי.
מגלי והבה: אז למה אתם דורשים מס שהסבא והאח והדוד שילמו?
זאב פורת: חבר הכנסת והבה, אתה בא ואומר לי שהמס לא צודק.
זאב פורת: אני לא רוצה להיכנס כרגע לוויכוח.
זאב פורת: אתה מדבר על חובות עבר.
זבולון אורלב: אי אפשר שאזרח אחד כן ישלם ואזרח שני לא ישלם.
זבולון אורלב: הוא מדבר על משהו אחר.
משה גפני: מר פורת, אני רוצה לדעת ממך.
משה גפני: אם החוק היה מאפשר לך את אותם חמישה או לא חשוב כמה שהם, להחיל אותם בתוך הפרשנות של מתנה כמו ירושה, היית שמח?
זאב פורת: הייתי שמח להיפטר מכל חובות העבר.
משה גפני: זאת עמדת רשות המסים.
משה גפני: אני מבקש להניח הצעת חוק שאנחנו נחתום עליה שהפרשנות לגבי ירושה תהיה גם על מתנה, מכיוון שזאת העמדה המקצועית של רשות המסים.
גאלב מג'אדלה: רגע, סליחה, אתה רוצה לעשות חוק וכל הכבוד, אני תומך בחוק.
גאלב מג'אדלה: השאלה מה החוק הזה יקיף.
גאלב מג'אדלה: כמה מתוך הארבעים אלף.
זאב פורת: חמישה.
גאלב מג'אדלה: אני פותר בעיה של חמישה בחוק?
זבולון אורלב: אתה לא יכול לפתור את הבעיה של ארבעים אלף.
זבולון אורלב: היו מיליון אנשים שכן שילמו.
גאלב מג'אדלה: אדוני היושב ראש, זה שאתה בלחץ זמן, אני יודע.
גאלב מג'אדלה: תפסת אותם במילה, בסדר.
גאלב מג'אדלה: אני רק שואל אותך האם ראוי שנחוקק חוק לפתור בעיה של חמישה אנשים?
גאלב מג'אדלה: תרחיב את החוק הזה כך שיקיף יותר אנשים.
גאלב מג'אדלה: מתוך ארבעים אלף הסובלים, לא רק חמישה סובלים אלא יש עוד שלושים אלף סובלים.
גאלב מג'אדלה: מה נגיד להם מחרתיים?
משה גפני: חבר הכנסת ראלב מג'אדלה, אתה צודק ואני לא מתווכח אתך.
משה גפני: כמוך, גם אני מפא"יניק מצוי.
משה גפני: זאת אומרת, אנחנו אנשים ריאליים.
משה גפני: אנחנו רוצים לפתור בעיות.
משה גפני: יש אפשרות, ואני מאוד שמח על מה שזאב פורת אמר, אני מאוד שמח על העניין הזה ושגם הם הנהנו בראשם.
משה גפני: כלומר, יש בעיה משפטית.
משה גפני: בעיה משפטית, אנחנו בבניין הזה יכולים לפתור.
משה גפני: יכולים לפתור את זה בשני אופנים: אפשר באמצעות חקיקת משנה שהם יביאו והם יכולים להביא חקיקת משנה ואז לא צריך חוק, נאשר את זה בוועדה והם יעשו חקיקת משנה.
משה גפני: זאת אומרת, אם הם הולכים עם זה באמת באופן גורף, בסדר.
אביבה אטיאס: חקיקת משנה שמתקנת חקיקת משנה רטרואקטיבית?
משה גפני: יש לפעמים צורך ציבורי.
משה גפני: אם הם לא ירצו לעשות את זה, ואני מקווה שכן ירצו כי באמת אני מסכים אתך שלא צריך לעשות חוק על דבר שהוא אמנם עקרוני, אנחנו לא מדברים על מישהו ספציפי, אנחנו לא מדברים על חמישה אנשים שאנחנו יודעים את שמותיהם, אלא אנחנו מדברים על כך שברעיון נראה מס רכוש שעל ירושה הוא כן חל ועל מתנה הוא לא חל, אנחנו חושבים שזה לא ראוי.
משה גפני: אם אפשר לעשות את זה בחקיקת משנה, זה מצוין.
משה גפני: אם לא, אנחנו נעשה את זה ואני מבקש שהיועצת המשפטית תהיה בקשר עם רשות המסים.
משה גפני: מי מטפל בזה אצלכם?
אביבה אטיאס: מיכל ואני.
יצחק אהרונוביץ': מנהל רשות המסים אמר שהוא מתנגד לחקיקה הזאת.
יצחק אהרונוביץ': מנהל רשות המסים אמר שהוא מתנגד להחיות את החקיקה הזאת, את התקנות האלה.
זבולון אורלב: אף אחד לא רוצה להחיות את החקיקה.
יצחק אהרונוביץ': זה כן להחיות את החקיקה.
משה גפני: מי אמר מה?
יצחק אהרונוביץ': מנהל רשות המסים בדיון פנימי שהיה ומר פורת הזכיר אותו אמר שהוא מתנגד להחיות את החקיקה ולתת איזה שהן הקלות היום במס רכוש.
יצחק אהרונוביץ': זאת העמדה.
יצחק אהרונוביץ': אם תובא הצעת חקיקה פרטית וכולי, אנחנו נביע את דעתנו.
משה גפני: מה דעתכם?
יצחק אהרונוביץ': שאנחנו מתנגדים.
יצחק אהרונוביץ': אנחנו נגד.
זבולון אורלב: אדוני היושב ראש, אני אומר לך את דעתי.
משה גפני: לא הבנתי עכשיו.
משה גפני: לעשות ממני צחוק אתם יכולים ואתם הרי עושים כל הזמן על כל מיני נושאים.
משה גפני: עכשיו תעשו גם על זה.
משה גפני: אני לא ממשיך את הישיבה.
משה גפני: על סדר היום תקנות ההסדרים במשק המדינה (ארנונה כללית ברשויות המקומיות) (תיקון), התשע"א-2011 (לוחות קולטי שמש בתחנת כוח סולארית).
משה גפני: קיימנו דיון בנושא הזה ואז היה ויכוח נדמה לי גם בתוך הממשלה והיו גם התנגדויות.
משה גפני: מי שמביא את הנושא זה משרד הפנים, נכון?
משה גפני: היה ויכוח בין משרד הפנים ומשרד התשתיות וחברת החשמל.
משה גפני: לא ישבו בכלל ולא דיברו, ואז אנחנו ביקשנו שתשבו ותבואו עם איזו עמדה אחידה.
משה גפני: לכן אני שם את זה עכשיו על סדר היום.
משה גפני: אני מבין שהייתה ישיבה וחשוב לנו לדעת גם מה היו תוצאותיה.
משה גפני: משרד הפנים, בבקשה.
משה גפני: תסביר קודם במה מדובר.
איתיאל מלאכי: כמו שנאמר, מדובר על תיקון לתקנות ההסדרים, ארנונה כללית ברשויות המקומיות.
איתיאל מלאכי: התקנות מונות 13 סיווגים ראשיים לפיהם הרשויות המקומיות מטילות את הארנונה.
איתיאל מלאכי: ל-13 הסיווגים האלה יש תעריפי מינימום ותעריפי מקסימום.
זבולון אורלב: זאת ארנונה לאנשים פרטיים או לחברות?
איתיאל מלאכי: גם וגם.
איתיאל מלאכי: 13 הסיווגים מדברים על משרדים, שירותים, מגורים, תעשייה.
איתיאל מלאכי: למעשה התעורר הצורך לקבוע סיווג נוסף לנושא הזה של לוחות בתחנות כוח סולריות מכיוון שלפי המצב החוקי היום אפשר לחייב אותם בתעריפים מאוד גבוהים.